# Επίσημη Εφημερίδα C 210A/2019

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 210A |
| | |
| Έκδοση στην ελληνική γλώσσα | Ανακοινώσεις και Πληροφορίες | 62ό έτος21 Ιουνίου 2019 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 210A

Έκδοση στην ελληνική γλώσσα

Ανακοινώσεις και Πληροφορίες

62ό έτος21 Ιουνίου 2019

---

| Περιεχόμενα | Σελίδα |
| --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ευρωπαϊκή Επιτροπή |
| 2019/C 210 A/01 | Ευρωπαϊκή Υπηρεσία Καταπολέμησης της Απάτης (OLAF) — Προκήρυξη κενής θέσης κύριου συμβούλου — Βρυξέλλες — Πρόσληψη εκτάκτου υπαλλήλου (βαθμός AD 14) — Άρθρο 2 στοιχείο α) του καθεστώτος που εφαρμόζεται στο λοιπό προσωπικό — COM/2019/10388 | 1 |

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

2019/C 210 A/01

Ευρωπαϊκή Υπηρεσία Καταπολέμησης της Απάτης (OLAF) — Προκήρυξη κενής θέσης κύριου συμβούλου — Βρυξέλλες — Πρόσληψη εκτάκτου υπαλλήλου (βαθμός AD 14) — Άρθρο 2 στοιχείο α) του καθεστώτος που εφαρμόζεται στο λοιπό προσωπικό — COM/2019/10388

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

| 21.6.2019 | EL | Επίσημη Εφημερίδα της Ευρωπαϊκής Ένωσης | CA 210/1 |
| --- | --- | --- | --- |

21.6.2019

EL

Επίσημη Εφημερίδα της Ευρωπαϊκής Ένωσης

CA 210/1

---

Ευρωπαϊκή Υπηρεσία Καταπολέμησης της Απάτης (OLAF)

Προκήρυξη κενής θέσης κύριου συμβούλου — Βρυξέλλες

Πρόσληψη εκτάκτου υπαλλήλου (βαθμός AD 14)

Άρθρο 2 στοιχείο α) του καθεστώτος που εφαρμόζεται στο λοιπό προσωπικό

COM/2019/10388

(2019/C 210 A/01)

Ποιοι είμαστε

Η αποστολή της Ευρωπαϊκής Υπηρεσίας Καταπολέμησης της Απάτης (OLAF) είναι τριπλή: προστατεύει τα οικονομικά συμφέροντα της Ευρωπαϊκής Ένωσης (ΕΕ) διενεργώντας έρευνες για περιπτώσεις απάτης, διαφθοράς και κάθε άλλης παράνομης δραστηριότητας· εντοπίζει και διερευνά σημαντικά θέματα που αφορούν την άσκηση επαγγελματικών δραστηριοτήτων από το προσωπικό των θεσμικών οργάνων της ΕΕ και τα οποία ενδέχεται να επισύρουν πειθαρχική ή ποινική δίωξη· στηρίζει τα θεσμικά όργανα της ΕΕ, ιδίως την Ευρωπαϊκή Επιτροπή, στην ανάπτυξη και εφαρμογή της νομοθεσίας και των πολιτικών για την καταπολέμηση της απάτης.

Η OLAF είναι Γενική Διεύθυνση της Ευρωπαϊκής Επιτροπής αλλά έχει θεσμική ανεξαρτησία κατά τη διεξαγωγή των ερευνών. Οι ερευνητικές της δραστηριότητες παρακολουθούνται από επιτροπή εποπτείας η οποία απαρτίζεται από πέντε ανεξάρτητα πρόσωπα τα οποία δεν ανήκουν στην Επιτροπή.

Το νομικό πλαίσιο το οποίο καθορίζει τους στόχους και τα καθήκοντα της OLAF, καθώς και τη λειτουργία της, βρίσκεται στον κανονισμό (ΕΕ, Ευρατόμ) αριθ. 883/2013 του Ευρωπαϊκού Κοινοβουλίου και του Συμβουλίου (1). Για περισσότερες πληροφορίες σχετικά με την OLAF, καθώς και για το οργανόγραμμα της, βλέπε:https://ec.europa.eu/info/departments/european-anti-fraud-office_en.

Ο κύριος σύμβουλος θα είναι εγκατεστημένος στις Βρυξέλλες.

Τι προτείνουμε

Ο ρόλος του κύριου συμβούλου είναι να παρέχει γενικές στρατηγικές συμβουλές προς τον γενικό διευθυντή της OLAF σχετικά με τη σύλληψη, τον σχεδιασμό, την εφαρμογή και την εξασφάλιση της ποιότητας των δραστηριοτήτων και των ερευνητικών πολιτικών της OLAF, στο πλαίσιο που καθορίζεται από τη δήλωση αποστολής της Γενικής Διεύθυνσης και το ετήσιο πρόγραμμα εργασίας της.

Υπό την άμεση εποπτεία του γενικού διευθυντή, ο κύριος σύμβουλος θα κληθεί να παρέχει νομική εμπειρογνωμοσύνη και να εκδίδει γνωμοδοτήσεις σχετικά με τις προτεραιότητες των ερευνητικών πολιτικών της OLAF καθώς και τις ερευνητικές δραστηριότητες της OLAF.Θα μεριμνά ώστε οι δραστηριότητες της ΓΔ OLAF να ασκούνται κατά τρόπο νομικά ορθό για την προστασία των οικονομικών συμφερόντων της Ευρωπαϊκής Ένωσης.

Ο κύριος σύμβουλος θα συμβουλεύει επίσης τον γενικό διευθυντή της OLAF σχετικά με την εσωτερική διαχείριση της OLAF, εστιάζοντας στη διαχείριση ανθρώπινου δυναμικού και στην οικονομική διαχείριση της Γενικής Διεύθυνσης.

Κατόπιν αιτήματος του γενικού διευθυντή, ο κύριος σύμβουλος μπορεί να εκπροσωπεί την OLAF σε εσωτερικές και εξωτερικές συνεδριάσεις και εκδηλώσεις που αφορούν τη Γενική Διεύθυνση.

Πρόκειται για προσωρινή τοποθέτηση διάρκειας τεσσάρων ετών, με δυνατότητα παράτασης μία φορά για μέγιστη διάρκεια 2 ετών.

Τι αναζητούμε

Ο/Η ιδανικός/-ή υποψήφιος/-α θα είναι δυναμικός/-ή, υψηλού επιπέδου επαγγελματίας που θα πρέπει να πληροί τα εξής κριτήρια επιλογής:

| α) | Τεχνικές γνώσεις και πείρα, και ειδικότερα:






  — | Άριστη γνώση του ρόλου της OLAF, της αποστολής της, των αρμοδιοτήτων της, των κανόνων και των διαδικασιών της, καθώς και του πλαισίου εντός του οποίου λειτουργεί η OLAF· |
| --- | --- | --- |

α)

Τεχνικές γνώσεις και πείρα, και ειδικότερα:

—

Άριστη γνώση του ρόλου της OLAF, της αποστολής της, των αρμοδιοτήτων της, των κανόνων και των διαδικασιών της, καθώς και του πλαισίου εντός του οποίου λειτουργεί η OLAF·

| — | Καλή γνώση του θεσμικού και νομικού πλαισίου της Ευρωπαϊκής Ένωσης και των μεθόδων εργασίας της Ευρωπαϊκής Επιτροπής· |
| --- | --- |

—

Καλή γνώση του θεσμικού και νομικού πλαισίου της Ευρωπαϊκής Ένωσης και των μεθόδων εργασίας της Ευρωπαϊκής Επιτροπής·

| — | Πολύ καλή κατανόηση της ερευνητικής διαδικασίας στις υποθέσεις καταπολέμησης της απάτης και των μηχανισμών που διασφαλίζουν την αποτελεσματικότητα και τη νομιμότητά της, συμπεριλαμβανομένων των κύριων νομικών και πρακτικών ζητημάτων που μπορούν να προκύψουν στην καταπολέμηση της απάτης και των ποινικών διαδικασιών στον τομέα αυτό· |
| --- | --- |

—

Πολύ καλή κατανόηση της ερευνητικής διαδικασίας στις υποθέσεις καταπολέμησης της απάτης και των μηχανισμών που διασφαλίζουν την αποτελεσματικότητα και τη νομιμότητά της, συμπεριλαμβανομένων των κύριων νομικών και πρακτικών ζητημάτων που μπορούν να προκύψουν στην καταπολέμηση της απάτης και των ποινικών διαδικασιών στον τομέα αυτό·

| — | Πολύ καλή γνώση και πρακτική πείρα σε θέματα δημοσιονομικής, χρηματοοικονομικής και διαχείρισης ανθρώπινων πόρων. |
| --- | --- |

—

Πολύ καλή γνώση και πρακτική πείρα σε θέματα δημοσιονομικής, χρηματοοικονομικής και διαχείρισης ανθρώπινων πόρων.

| β) | Δεξιότητες επικοινωνίας/ανάλυσης και άλλες, και ιδίως:






  — | Ισχυρές αναλυτικές δεξιότητες, συμπεριλαμβανομένης της ικανότητας επίλυσης οργανωτικών και λειτουργικών προβλημάτων, καθώς και αποδεδειγμένη ευθυκρισία και ικανότητα εργασίας υπό πίεση· |
| --- | --- | --- |

β)

Δεξιότητες επικοινωνίας/ανάλυσης και άλλες, και ιδίως:

—

Ισχυρές αναλυτικές δεξιότητες, συμπεριλαμβανομένης της ικανότητας επίλυσης οργανωτικών και λειτουργικών προβλημάτων, καθώς και αποδεδειγμένη ευθυκρισία και ικανότητα εργασίας υπό πίεση·

| — | Άριστες διαπροσωπικές, επικοινωνιακές και δικτυακές δεξιότητες που απαιτούνται για την ανάπτυξη επαφών και την αποτελεσματική επαφή μεταξύ της OLAF και των υπηρεσιών της Επιτροπής, με άλλα θεσμικά όργανα της ΕΕ και εταίρους της OLAF σε κράτη μέλη, τρίτες χώρες και διεθνείς οργανισμούς. |
| --- | --- |

—

Άριστες διαπροσωπικές, επικοινωνιακές και δικτυακές δεξιότητες που απαιτούνται για την ανάπτυξη επαφών και την αποτελεσματική επαφή μεταξύ της OLAF και των υπηρεσιών της Επιτροπής, με άλλα θεσμικά όργανα της ΕΕ και εταίρους της OLAF σε κράτη μέλη, τρίτες χώρες και διεθνείς οργανισμούς.

| γ) | Συμβουλευτική εμπειρία, και ιδίως:






  — | Άριστη ικανότητα ανάπτυξης συνολικών στρατηγικών και μετάφρασής τους σε συγκεκριμένες προτάσεις για ανάληψη δράσης· |
| --- | --- | --- |

γ)

Συμβουλευτική εμπειρία, και ιδίως:

—

Άριστη ικανότητα ανάπτυξης συνολικών στρατηγικών και μετάφρασής τους σε συγκεκριμένες προτάσεις για ανάληψη δράσης·

| — | Αποδεδειγμένη πείρα στην παροχή συμβουλών εμπειρογνώμονα και την έκδοση γνωμοδοτήσεων σε στρατηγικό επίπεδο· |
| --- | --- |

—

Αποδεδειγμένη πείρα στην παροχή συμβουλών εμπειρογνώμονα και την έκδοση γνωμοδοτήσεων σε στρατηγικό επίπεδο·

| — | Ισχυρές διαπραγματευτικές δεξιότητες, ικανότητα αποτελεσματικής συζήτησης με εσωτερικούς και εξωτερικούς ενδιαφερόμενους φορείς σε υψηλό επίπεδο, συμπεριλαμβανομένης στέρεης εμπειρίας στον συντονισμό και/ή τη διαπραγμάτευση σε διοργανικό ή διεθνές επίπεδο· |
| --- | --- |

—

Ισχυρές διαπραγματευτικές δεξιότητες, ικανότητα αποτελεσματικής συζήτησης με εσωτερικούς και εξωτερικούς ενδιαφερόμενους φορείς σε υψηλό επίπεδο, συμπεριλαμβανομένης στέρεης εμπειρίας στον συντονισμό και/ή τη διαπραγμάτευση σε διοργανικό ή διεθνές επίπεδο·

| — | Την ικανότητα να εργάζεται με απόλυτη διακριτική ευχέρεια και να επιδεικνύει ορθή εκτίμηση της κατάστασης σε θέματα που αφορούν ευαίσθητες πληροφορίες. |
| --- | --- |

—

Την ικανότητα να εργάζεται με απόλυτη διακριτική ευχέρεια και να επιδεικνύει ορθή εκτίμηση της κατάστασης σε θέματα που αφορούν ευαίσθητες πληροφορίες.

Ο επιλεγείς υποψήφιος/η επιλεγείσα υποψήφια θα πρέπει να κατέχει ή να είναι σε θέση να αποκτήσει έγκυρη πιστοποίηση διαβάθμισης ασφάλειας (EU SECRET) από την αρμόδια εθνική του/της αρχή (ο έλεγχος διαβάθμισης ασφάλειας του προσωπικού είναι διοικητική απόφαση μετά από έλεγχο ασφάλειας της αρμόδιας εθνικής αρχής ασφάλειας του προσώπου, βάσει των εφαρμοστέων κανόνων και κανονισμών εθνικής ασφάλειας, που πιστοποιεί ότι επιτρέπεται σε ένα πρόσωπο η πρόσβαση σε διαβαθμισμένες πληροφορίες μέχρι ένα συγκεκριμένο επίπεδο. Πρέπει να σημειωθεί ότι η αναγκαία διαδικασία για την έκδοση πιστοποιητικού διαβάθμισης ασφάλειας μπορεί να κινηθεί βάσει αιτήματος του εργοδότη μόνον και όχι του υποψηφίου).

Απαραίτητα προσόντα των υποψηφίων (απαιτήσεις επιλεξιμότητας)

Οι υποψήφιοι θα συμπεριληφθούν στη φάση επιλογής αποκλειστικά βάσει των ακόλουθων τυπικών προϋποθέσεων που πρέπει να πληρούνται κατά τη λήξη της προθεσμίας υποβολής των αιτήσεων:

| — | Ιθαγένεια: οι υποψήφιοι/-ες πρέπει να είναι υπήκοοι κράτους μέλους της Ευρωπαϊκής Ένωσης. |
| --- | --- |

—

Ιθαγένεια: οι υποψήφιοι/-ες πρέπει να είναι υπήκοοι κράτους μέλους της Ευρωπαϊκής Ένωσης.

| — | Πτυχίο ή δίπλωμα πανεπιστημίου: οι υποψήφιοι/-ες πρέπει να διαθέτουν:






  — | επίπεδο εκπαίδευσης που αντιστοιχεί σε πλήρεις πανεπιστημιακές σπουδές, πιστοποιούμενες από δίπλωμα (πτυχίο), όταν η κανονική διάρκεια της πανεπιστημιακής εκπαίδευσης είναι τουλάχιστον τέσσερα έτη ή περισσότερα·· |
| --- | --- | --- |

—

Πτυχίο ή δίπλωμα πανεπιστημίου: οι υποψήφιοι/-ες πρέπει να διαθέτουν:

—

επίπεδο εκπαίδευσης που αντιστοιχεί σε πλήρεις πανεπιστημιακές σπουδές, πιστοποιούμενες από δίπλωμα (πτυχίο), όταν η κανονική διάρκεια της πανεπιστημιακής εκπαίδευσης είναι τουλάχιστον τέσσερα έτη ή περισσότερα··

| — | ή επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο και σχετική επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω επαγγελματική πείρα του ενός έτους δεν μπορεί να συνυπολογιστεί στην κατωτέρω απαιτούμενη επαγγελματική πείρα μετά την απόκτηση του πανεπιστημιακού τίτλου). |
| --- | --- |

—

ή επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο και σχετική επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω επαγγελματική πείρα του ενός έτους δεν μπορεί να συνυπολογιστεί στην κατωτέρω απαιτούμενη επαγγελματική πείρα μετά την απόκτηση του πανεπιστημιακού τίτλου).

| — | Επαγγελματική πείρα: οι υποψήφιοι/-ες πρέπει να διαθέτουν τουλάχιστον 15ετή επαγγελματική πείρα μετά την απόκτηση του πανεπιστημιακού τίτλου, σε επίπεδο στο οποίο παρέχουν πρόσβαση τα ανωτέρω προσόντα. Τουλάχιστον 5 έτη της εν λόγω επαγγελματικής πείρας πρέπει να είναι σε τομέα που συνδέεται στενά με την εν λόγω θέση. |
| --- | --- |

—

Επαγγελματική πείρα: οι υποψήφιοι/-ες πρέπει να διαθέτουν τουλάχιστον 15ετή επαγγελματική πείρα μετά την απόκτηση του πανεπιστημιακού τίτλου, σε επίπεδο στο οποίο παρέχουν πρόσβαση τα ανωτέρω προσόντα. Τουλάχιστον 5 έτη της εν λόγω επαγγελματικής πείρας πρέπει να είναι σε τομέα που συνδέεται στενά με την εν λόγω θέση.

| — | Διοικητική πείρα: τουλάχιστον 5 έτη μεταπτυχιακής επαγγελματικής πείρας πρέπει να έχουν αποκτηθεί σε ανώτερη πολιτική ή συμβουλευτική αρμοδιότητα σε υψηλό επίπεδο (2) σε σχετικό με τη θέση τομέα. |
| --- | --- |

—

Διοικητική πείρα: τουλάχιστον 5 έτη μεταπτυχιακής επαγγελματικής πείρας πρέπει να έχουν αποκτηθεί σε ανώτερη πολιτική ή συμβουλευτική αρμοδιότητα σε υψηλό επίπεδο (2) σε σχετικό με τη θέση τομέα.

| — | Γλώσσες: οι υποψήφιοι/-ες πρέπει να έχουν άριστη γνώση μίας από τις επίσημες γλώσσες της Ευρωπαϊκής Ένωσης (3) και ικανοποιητική γνώση μίας ακόμη από τις εν λόγω επίσημες γλώσσες. Κατά τη διάρκεια της συνέντευξης/των συνεντεύξεων, οι επιτροπές επιλογής θα επαληθεύσουν κατά πόσον οι υποψήφιοι/-ες πληρούν την απαίτηση σχετικά με την ικανοποιητική γνώση μίας ακόμη επίσημης γλώσσας της ΕΕ. Για τον σκοπό αυτόν, η συνέντευξη (ή μέρος αυτής) ενδέχεται να διεξαχθεί στην εν λόγω άλλη γλώσσα. |
| --- | --- |

—

Γλώσσες: οι υποψήφιοι/-ες πρέπει να έχουν άριστη γνώση μίας από τις επίσημες γλώσσες της Ευρωπαϊκής Ένωσης (3) και ικανοποιητική γνώση μίας ακόμη από τις εν λόγω επίσημες γλώσσες. Κατά τη διάρκεια της συνέντευξης/των συνεντεύξεων, οι επιτροπές επιλογής θα επαληθεύσουν κατά πόσον οι υποψήφιοι/-ες πληρούν την απαίτηση σχετικά με την ικανοποιητική γνώση μίας ακόμη επίσημης γλώσσας της ΕΕ. Για τον σκοπό αυτόν, η συνέντευξη (ή μέρος αυτής) ενδέχεται να διεξαχθεί στην εν λόγω άλλη γλώσσα.

| — | Όριο ηλικίας: οι υποψήφιοι/-ες δεν πρέπει ακόμη να έχουν φθάσει σε νόμιμη ηλικία συνταξιοδότησης.·Για το προσωπικό που εισέρχεται στην υπηρεσία της Ευρωπαϊκής Επιτροπής από την 1η Ιανουαρίου 2014, η ηλικία συνταξιοδότησης ορίζεται ως το τέλος του μηνός κατά τον οποίο ο υπάλληλος φθάνει στην ηλικία των 66 ετών (βλέπε άρθρο 47 του καθεστώτος που εφαρμόζεται επί του λοιπού προσωπικού της Ευρωπαϊκής Ένωσης (4)). |
| --- | --- |

—

Όριο ηλικίας: οι υποψήφιοι/-ες δεν πρέπει ακόμη να έχουν φθάσει σε νόμιμη ηλικία συνταξιοδότησης.·Για το προσωπικό που εισέρχεται στην υπηρεσία της Ευρωπαϊκής Επιτροπής από την 1η Ιανουαρίου 2014, η ηλικία συνταξιοδότησης ορίζεται ως το τέλος του μηνός κατά τον οποίο ο υπάλληλος φθάνει στην ηλικία των 66 ετών (βλέπε άρθρο 47 του καθεστώτος που εφαρμόζεται επί του λοιπού προσωπικού της Ευρωπαϊκής Ένωσης (4)).

Επιπλέον, οι υποψήφιοι/-ες πρέπει να έχουν εκπληρώσει τις νόμιμες υποχρεώσεις τους σχετικά με τη στρατιωτική τους θητεία· να παρέχουν τα εχέγγυα ήθους που απαιτούνται για την άσκηση των καθηκόντων τους και να είναι σωματικά ικανοί για την άσκηση των καθηκόντων τους.

Ανεξαρτησία και δήλωση συμφερόντων

Οι υποψήφιοι/-ες απαιτείται να ενεργούν ανεπηρέαστοι υπέρ του δημόσιου συμφέροντος, καθώς και να δηλώσουν οποιαδήποτε συμφέροντά τους τα οποία ενδέχεται να θεωρηθεί ότι θίγουν την ανεξαρτησία τους.

Ίσες ευκαιρίες

Η Ευρωπαϊκή Επιτροπή εφαρμόζει πολιτική ίσων ευκαιριών και απαγόρευσης των διακρίσεων, σύμφωνα με το άρθρο 1δ του κανονισμού υπηρεσιακής κατάστασης (5).

Διορισμός και όροι απασχόλησης

Ο κύριος σύμβουλος θα επιλεγεί και θα διοριστεί από την Ευρωπαϊκή Επιτροπή σύμφωνα με τις οικείες διαδικασίες επιλογής και πρόσληψης (βλέπε επίσης: Συνοπτικό έγγραφο σχετικά με την ακολουθητέα πολιτική όσον αφορά τους ανώτερους υπαλλήλους (6)). Η διαδικασία επιλογής περιλαμβάνει συνεντεύξεις με διαφορετικές επιτροπές επιλογής, συμπεριλαμβανομένης της συμβουλευτικής επιτροπής διορισμών της Ευρωπαϊκής Επιτροπής, καθώς και συμμετοχή σε κέντρο αξιολόγησης το οποίο διαχειρίζονται εξωτερικοί σύμβουλοι προσλήψεων.

Ο/Η υποψήφιος/-α που θα επιλεγεί θα προσληφθεί ως έκτακτος υπάλληλος δυνάμει του άρθρου 2 στοιχείο α) του καθεστώτος που εφαρμόζεται επί του λοιπού προσωπικού. Πρόκειται για προσωρινή τοποθέτηση επί τέσσερα έτη και μπορεί να παραταθεί μία φορά για μέγιστη περίοδο 2 ετών.

Οι αποδοχές και οι όροι απασχόλησης προβλέπονται στο καθεστώς που εφαρμόζεται επί του λοιπού προσωπικού για τους έκτακτους υπαλλήλους οι οποίοι αναλαμβάνουν καθήκοντα που αντιστοιχούν στη βασική θέση κύριου συμβούλου στον βαθμό AD 14 της Ευρωπαϊκής Ένωσης.

Για λειτουργικούς λόγους και για να ολοκληρωθεί η διαδικασία επιλογής το ταχύτερο δυνατόν, προς το συμφέρον τόσο των υποψηφίων όσο και του θεσμικού οργάνου, η Ευρωπαϊκή Επιτροπή θα προβεί στη διαδικασία επιλογής στην αγγλική και/ή τη γαλλική γλώσσα (7).

Εφιστάται η προσοχή των υποψηφίων στο γεγονός ότι, σύμφωνα με το καθεστώς που εφαρμόζεται στο λοιπό προσωπικό, κάθε νέο μέλος του προσωπικού πρέπει να ολοκληρώσει επιτυχώς δοκιμαστική περίοδο 9 μηνών.

Ανεξαρτησία και δήλωση συμφερόντων

Πριν από την ανάληψη των καθηκόντων του, ο κύριος σύμβουλος θα κληθεί να υποβάλει δήλωση δέσμευσης ότι θα ενεργεί με αμεροληψία για το δημόσιο συμφέρον, καθώς και δήλωση τυχόν συμφερόντων που θα μπορούσαν να θεωρηθούν ότι θίγουν την ανεξαρτησία του/της.

Διαδικασία υποβολής αίτησης

Πριν υποβάλετε την αίτησή σας, θα πρέπει να ελέγξετε προσεκτικά αν πληροίτε όλες τις απαιτήσεις επιλεξιμότητας (βλέπε σημείο «Απαραίτητα προσόντα των υποψηφίων»), ιδίως όσον αφορά τα είδη των διπλωμάτων/πτυχίων και την επαγγελματική πείρα υψηλού επιπέδου, καθώς και τις γλωσσικές ικανότητες. Οι υποψήφιοι/-ες που δεν πληρούν οποιαδήποτε από τις εν λόγω απαιτήσεις επιλεξιμότητας αποκλείονται αυτόματα από τη διαδικασία επιλογής..

Εάν επιθυμείτε να υποβάλετε αίτηση υποψηφιότητας, πρέπει να εγγραφείτε μέσω του διαδικτύου στον ακόλουθο δικτυακό τόπο και να ακολουθήσετε τις οδηγίες σχετικά με τα διάφορα στάδια της διαδικασίας:

https: //ec.europa.eu/dgs/human-resources/seniormanagementvacancies/

Πρέπει να διαθέτετε έγκυρη διεύθυνση ηλεκτρονικού ταχυδρομείου. Η διεύθυνση αυτή θα χρησιμοποιηθεί για την επιβεβαίωση της εγγραφής σας, καθώς και για την επικοινωνία μαζί σας κατά τα διάφορα στάδια της διαδικασίας. Ως εκ τούτου, ενημερώστε την Ευρωπαϊκή Επιτροπή για οποιαδήποτε αλλαγή της ηλεκτρονικής σας διεύθυνσης.

Για τη συμπλήρωση της αίτησης υποψηφιότητας, απαιτείται η τηλεφόρτωση βιογραφικού σημειώματος σε μορφότυπο PDF και η σύνταξη, ηλεκτρονικά, επιστολής εκδήλωσης ενδιαφέροντος (έως 8 000 χαρακτήρες). Μπορείτε να υποβάλετε το βιογραφικό σας σημείωμα και την επιστολή εκδήλωσης ενδιαφέροντος σε οποιαδήποτε από τις επίσημες γλώσσες της Ευρωπαϊκής Ένωσης.

Αφού ολοκληρώσετε τη διαδικασία ηλεκτρονικής εγγραφής, θα λάβετε ηλεκτρονικό μήνυμα που επιβεβαιώνει ότι η αίτηση καταχωρίστηκε. Εάν δεν λάβετε ηλεκτρονικό μήνυμα επιβεβαίωσης με αριθμό εγγραφής, η αίτησή σας δεν έχει καταχωριστεί!

Επισημαίνεται ότι δεν μπορείτε να παρακολουθείτε την πρόοδο της αίτησής σας ηλεκτρονικά. Θα ενημερώνεστε απευθείας από την Ευρωπαϊκή Επιτροπή όσον αφορά την πορεία της αίτησής σας.

Εάν χρειάζεστε περισσότερες πληροφορίες και/ή αντιμετωπίζετε τεχνικά προβλήματα, παρακαλείστε να στείλετε ηλεκτρονικό μήνυμα στη διεύθυνση:HR-MANAGEMENT-ONLINE@ec.europa.eu

Προθεσμία εγγραφής

Η προθεσμία εγγραφής λήγει στις 19 Ιουλίου 2019, στις 12.00 το μεσημέρι, ώρα Βρυξελλών. Μετά την παρέλευση αυτού του χρονικού ορίου δεν θα υπάρχει πλέον δυνατότητα ηλεκτρονικής εγγραφής.

Πρέπει να ολοκληρώσετε εμπρόθεσμα την ηλεκτρονική εγγραφή σας. Σας συνιστούμε ιδιαίτερα να μην περιμένετε μέχρι τις τελευταίες ημέρες για να εγγραφείτε, δεδομένου ότι τυχόν μεγάλος φόρτος κίνησης δεδομένων ή τυχόν πρόβλημα στη σύνδεσή σας με το διαδίκτυο μπορεί να προκαλέσει διακοπή της διαδικασίας ηλεκτρονικής εγγραφής πριν από την ολοκλήρωσή της και να σας αναγκάσει να επαναλάβετε την όλη διαδικασία. Μετά τη λήξη της προθεσμίας εγγραφής, δεν θα υπάρχει πλέον δυνατότητα εισαγωγής στοιχείων. Οι εκπρόθεσμες εγγραφές δεν γίνονται δεκτές.

Σημαντικές πληροφορίες για τους/τις υποψηφίους/-ες

Υπενθυμίζεται στους/στις υποψηφίους/-ες ότι οι εργασίες των διαφόρων επιτροπών επιλογής είναι απόρρητες. Απαγορεύεται στους/στις υποψήφιους/-ες ή οποιουσδήποτε τρίτους ενεργούν για λογαριασμό τους να έλθουν σε άμεση ή έμμεση επαφή με τα μέλη των εν λόγω επιτροπών. Όλα τα ερωτήματα πρέπει να απευθύνονται στη γραμματεία της αρμόδιας επιτροπής.

Προστασία δεδομένων προσωπικού χαρακτήρα

Η Επιτροπή μεριμνά ώστε τα δεδομένα προσωπικού χαρακτήρα των υποψηφίων να αντιμετωπίζονται όπως απαιτείται από τον κανονισμό (ΕΕ) 2018/1725 του Ευρωπαϊκού Κοινοβουλίου και του Συμβουλίου (8). Η μέριμνα αυτή αφορά ιδίως την εμπιστευτικότητα και την ασφάλεια της επεξεργασίας των εν λόγω δεδομένων.

---

(1)  Κανονισμός (ΕΕ, Ευρατόμ) αριθ. 883/2013 του Ευρωπαϊκού Κοινοβουλίου και του Συμβουλίου, της 11ης Σεπτεμβρίου 2013, σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) και την κατάργηση του κανονισμού (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου και του κανονισμού (Ευρατόμ) αριθ. 1074/1999 του Συμβουλίου (ΕΕ L 248 της 18.9.2013, σ. 1).

(2)  Στο βιογραφικό τους σημείωμα, οι υποψήφιοι/-ες θα πρέπει να αναφέρουν σαφώς για όλα τα έτη και για κάθε ρόλο κατά τη διάρκεια της οποίας αποκτήθηκε συμβουλευτική πείρα υψηλού επιπέδου:(1) τον τίτλο και τον ακριβή ρόλο κάθε θέσης που κατείχε·(2) τον αριθμό των ανωτέρων ιεραρχικών επιπέδων· και (3) τον αριθμό των ομότιμων στην ίδια βαθμίδα ιεραρχίας.

(3)  https://eur-lex.europa.eu/legal-content/EL/TXT/PDF/?uri=CELEX:01958R0001-20130701&qid=1408533709461&from=EN

(4)  https://eur-lex.europa.eu/LexUriServ/LexUriServ.do?uri=CONSLEG:1962R0031:20140101:EL:PDF

(5)  http://eur-lex.europa.eu/legal-content/EN/TXT/PDF/?uri=CELEX:01962R0031-20140701&from=EN

(6)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(7)  Οι επιτροπές επιλογής φροντίζουν να μη δοθεί αδικαιολόγητο πλεονέκτημα σε υποψηφίους οι οποίοι έχουν μία από τις εν λόγω δύο γλώσσες ως μητρική.

(8)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ L 295 της 21.11.2018, σ. 39).

---